În perioada 29-31 martie 2024, la Riviera by Anna Events – Sala Premier se desfășoară Festivalul Național de Muzică Populară Meleaguri Brâncușiene , ediția a VII-a. Organizatorii evenimentului cultural sunt: Școala Populară de Arte "Constantin Brâncuși" Târgu Jiu, Consiliul Județean Gorj și Ansamblul Artistic Profesionist "Doina Gorjului".
Festivalul promite să ofere trei zile pline de cultură. Începând cu concursul propriu-zis și continuând cu spectacole susținute de diverse ansambluri folclorice, grupuri muzicale și soliști vocali din județul Gorj.
Deschiderea evenimentului va fi marcată de prezența grupului "Măriile Gorjului", sub îndrumarea artistică a Mariei Loga. Acompaniamentul orchestral va fi asigurat de Ansamblul Folcloric "Maria Lătărețu", sub conducerea dirijorului Andrei Carcalicea.
Intrarea este liberă!